नोबेल शांति पुरस्कार स्वीडिश उद्योगपति, आविष्कारक आ हथियार (सैन्य हथियार आ उपकरण) निर्माता अल्फ्रेड नोबेल के मर्जी से स्थापित पाँच गो नोबेल पुरस्कार सभ में से एगो हवे आ एकरे साथ साथ रसायन बिज्ञान, भौतिकी, शरीर बिज्ञान भा चिकित्सा आ साहित्य में पुरस्कार भी दिहल जाला। मार्च 1901 से, ई हर साल (कुछ अपवाद सभ के छोड़ के) ओह लोग के दिहल जाला जे लोग राष्ट्र सभ के बीच भाईचारा खातिर, खड़ा सेना सभ के खतम करे भा कम करे खातिर आ शांति के रखे आ बढ़ावा देवे खातिर सभसे ढेर या सभसे नीक काम कइले होखे।